fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Opintoja suunnitteleva: kurkkaa opinto-oppaaseen ja uusiin käytänteisiin — Jyväskylän yliopiston avoin yliopisto
Opinto-opas auttaa alkuun opiskelussa, tarjoaa tietoja ja ilmoittautumislinkit. Sen avulla voit suunnitella tulevia opintoja. Opintojen järjestysvaatimus ja arvosanavaatimus aineopintotasoisille poistuvat syksyllä kursseille ilmoittautuessa. Valitse oma kurssisi!
Elokuun alusta alkaen aineopintotasoisia kursseja voi suorittaa, vaikka perusopinnot olisivat vielä kesken. Muista kuitenkin tarkistaa kunkin kurssin tarvittavat esitiedot.
Tiedot avoimen yliopiston opinnoista löytyvät nyt opinto-oppaasta. Opinto-oppaassa on myös muuta hyödyllistä sisältöä ja linkkejä, joihin sinun kannattaa tutustua opintoja suunnitellessasi.
tietoa siitä, mitä opiskelu avoimessa yliopistossa on ja kuinka siinä pääsee alkuun.
tietoa erilaisista opiskelutavoista, jotta osaat valita itsellesi sopivimman tavan.
opintopalveluidemme yhteystiedot. Kunkin oppiaineen kohdalla on välilehti ”Kysy lisää opiskelusta”, josta löydät yhteystiedot oppiaineen sisältöihin liittyvissä asioissa.
Elokuun alusta ilmoittautuminen tehdään opinto-oppaan linkeistä.
Opintojen järjestysvaatimus poistuu – muista kuitenkin riittävät esitiedot
Kaksi opintojen suunnitteluun ja ilmoittautumiseen vaikuttavaa muutosta tulevat voimaan syksyllä: opintojen järjestysvaatimuksen poistuu ja aineopintoihin vaaditusta opintomenestysvaatimuksesta luovutaan.
Elokuun alusta alkaen opintojen suoritusjärjestykseen liittyvä vaatimus poistuu. Käytännössä tämä tarkoittaa, että myös aineopintotasoisia opintojaksoja voi opiskella esimerkiksi perusopintojen suorittamisen lomassa. Muutos tuo joustavuutta opiskeluun ja kurssien ajoittamiseen sekä mahdollistaa kiinnostavien kurssien poimimisen omaan opintosuunnitelmaan vaikkapa teeman mukaisesti osaamista syventäen.
Esitiedoista huolehtiminen auttaa myös opintomenestyksessä ja kurssin sujuvassa suorittamisessa.
Toinen muutos liittyy edelliseen: aineopintotasoisille opintojaksoille ilmoittautuminen on mahdollista ilman aiemmin käytössä ollutta arvosanavaatimusta. Heinäkuun 2020 loppuun saakka aineopintoihin ilmoittautumiseen edellytetään vielä vähimmäisvaatimuksena hyvin tiedoin suoritetut perusopinnot. Elokuun puolella toivotamme kaikki opinnoista kiinnostuneet myös aineopintoihin.
”Vaikka arvosanavaatimus poistuu, joillain opintojaksoilla on edelleen suositukset edeltävistä opinnoista. Esitietosuosituksia noudattamalla varmistat, että tunnet jo kurssin edellyttämät asiat, joiden päälle tietoa ja ymmärrystä kerrytetään. Esitiedoista huolehtiminen auttaa myös opintomenestyksessä ja kurssin sujuvassa suorittamisessa”, JYU avoimen pedagoginen johtaja Anna Kaikkonen muistuttaa.
Katso syksyn opintotarjonta, ilmoittaudu ilmoittautumisaikana
”Jos et ole vielä tutustunut syksyn tarjontaamme, käy katsomassa sinua kiinnostavien opintojen syksyn ajankohdat. Mukana oppiainelistassa on myös syksyllä avautuvia tai äskettäin avautuneita uutuuksia. Syksyllä ilmoittaudutaan opintojakson tiettyyn suoritustapaan rajattuna ilmoittautumisaikana. Monella opintojaksolla opiskelija voi valita itselleen sopivimman suoritustavan oppaan vaihtoehdoista”, Anna Kaikkonen kertoo.
Syksyn opinto-ohjelmat näet opinto-oppaasta oppiaineen ja sen opintojaksojen kohdalta suoritustapojen aikataulusta
Päivitämme myös koko lukuvuoden opintojen suunnitelmia kunkin oppiaineen sivun välilehdelle ”Opetusohjelma lv. 2020–21”
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Opintoja suunnitteleva: kurkkaa opinto-oppaaseen ja uusiin käytänteisiin
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice